बेला थोर्न

एनाबेला एवरी थोर्न (जन्म अक्टोबर ८, १९९७) एक अमेरिकी अभिनेत्री, मोडल, गायिका, र निर्देशक हुन्। उनले डिज्नी च्यानल शृङ्खला 'शेक इट अप'मा सिसी जोन्सको भूमिकाका लागि प्रसिद्धि प्राप्त गरेकी थिइन् जुन सन् २०१० देखि २०१३ सम्म चलेको थियो।  थोर्न 'ब्लेन्डेड' (सन् २०१४), 'द डफ' (सन् २०१५), 'एल्विन एन्ड द चिपमन्क्स: द रोड चिप' (सन् २०१५), 'एमिटिभिले: द अवेकनिङ' (सन् २०१७), र 'इन्फेमस' (सन् २०२०) सहित धेरै फिचर चलचित्रहरूमा देखा परेकी छिन्।

प्रारम्भिक जीवन
एनाबेला एवरी थोर्नको जन्म पेम्ब्रोक पाइन्स, फ्लोरिडामा अक्टोबर ८, १९९७ मा तमारा थोर्न र डेलान्सी रेनाल्डो "रे" थोर्नकी छोरीको रूपमा भएको थियो। उनका तीन भाई बहिनीहरू छन् जो पनि अभिनेता हुन्। उनका बुबा क्युबा मूलका थिए, र उनीसँग अङ्ग्रेजी, जर्मन, आयरिस, र वेल्शका साथै इटालेली पुर्ख्यौली पनि छ। उनका बुबा अप्रिल २००७ मा ट्राफिक दुर्घटनामा मरेका थिए। उनले भनेकी छिन् कि उनलाई एक्लो आमाले हुर्काएकी थिइन् जसले चार बच्चाहरूलाई सहयोग गर्दै थिइन्, उनीहरू धेरै गरीब थिए र परिवारको सहायताका लागि उनले मूल रूपमा बाल अभिनेत्रीको रूपमा काम गर्न सुरु गरेकी थिइन्।

व्यक्तिगत जीवन
थोर्नले सन् २०१५ देखि अगस्त २०१६ सम्म अङ्ग्रेजी अभिनेता ग्रेग सुल्किनलाई डेट गरेकी थिइन्। ब्रेकअपको लगत्तै पछि उनी द्वियौनिकको रूपमा बाहिर आएकी थिइन्। उनले पछि सङ्गीतकार मोड सन र मिडिया व्यक्तित्व ताना मोंग्यु दुबैसँग बहुआयामी सम्बन्ध सुरु गरेकी थिइन्, जुन उत्तरार्द्धसँग सेप्टेम्बर २०१७ देखि फेब्रुअरी २०१९ सम्म रहेको थियो। अप्रिल २०१९ देखि उनी इटालेली गायक बेन्जामिन मस्कोलोसँग सम्बन्धमा छिन्। जुलाई २०१९ मा, उनले आफूलाई सर्वयौनिकको रूपमा पहिचान गरेकी थिइन्।

सन्दर्भ सामग्रीहरू

बाह्य कडीहरू




श्रेणी:सन् १९९७ मा जन्म
श्रेणी:जीवित मानिसहरू
श्रेणी:अमेरिकी बाल अभिनेत्रीहरू
श्रेणी:अमेरिकी बाल गायिकाहरू
श्रेणी:अमेरिकी पप गायिकाहरू
श्रेणी:अमेरिकी चलचित्र अभिनेत्रीहरू
श्रेणी:अमेरिकी टेलिभिजन अभिनेत्रीहरू
श्रेणी:अमेरिकी आवाज अभिनेत्रीहरू
श्रेणी:अमेरिकी अश्लील चलचित्र निर्देशकहरू
श्रेणी:अमेरिकी महिला चलचित्र निर्देशकहरू
श्रेणी:विकिथन-४ मा बनाइएका वा सुधारिएका लेखहरू
श्रेणी:फ्लोरिडाका अभिनेत्रीहरू
श्रेणी:हलिउड रेकर्ड्सका कलाकारहरू